ריטון (כלי)

ריטון (ביוונית: ῥυτόν) הוא כלי שתייה או נסך בצורת קרן או פרוטומת חיה, הכולל לרוב חור בתחתיתו שניתן לסתום עם האצבע, ומאפשר נסך ושתייה ישירות ממנו. הריטון מעוצב בצורה שלא מאפשרת להניחו מבלי לשפוך את תכולתו. ייתכן שהכלי שימש למין משחק שתייה שבו השותה ניסה לשמור על ואקום בכלי שימנע מהנוזלים להישפך עליו. הכלי העתיק היה נפוץ בעיקר בין איראן (כולל בקטריה, ח'ווארזם, סוגדיאנה ואגן טארים) והבלקן (במיוחד אזור הים האיגאי). נקרא גם קֶרַס (κέρας).

שם הכלי בא מהפועל היווני שמשמעו "לזרום".

הכלי החל להופיע בתקופת הברונזה. הריטונים הראשונים יוצרו ככל הנראה מקרניים של בעלי חיים, שלא שרדו עד ימינו; הכלים ששרדו עשויים חרס ומתכות, ולעיתים אף שנהב. ממצא הריטונים מתמעט בתקופה הסאסאנית.

החלק התחתון של ריטונים היה מעוצב לעיתים בצורה של ראש אדם או חיה, חלק קדמי של חיה, או אף בצורה חיה שלמה.

 גלריה 

 לקריאה נוספת 


 קישורים חיצוניים 

 הערות שוליים 
קטגוריה:עתיקות
קטגוריה:כלי קיבול בעת העתיקה
קטגוריה:קדרות יוון העתיקה
קטגוריה:איראן: ארכאולוגיה
קטגוריה:כלי שתיה